Широко разпространените чернодробни метастази са по-лесни за диагностициране. Черният дроб е увеличен и при преглед се установява болезнена картина. Някои лабораторни изследвания на черния дроб (алкална фосфатаза и трансаминаза) показват високи стойности. Основната диагноза се потвърждава чрез установяване с методите на образната диагностика на маси, сочещи наличието на метастази. Ако е известно първичното огнище на рака, диагностицирането на метастазите е по-лесно. Но ако то не е известно, различаването на тези маси в черния дроб от първичен чернодробен рак е трудно, което може да наложи вземането на биопсия.